Bushe Ukubuuka ku Bafwa Cinshi?
Icasuko ca mu Baibolo
Muli Baibolo, ishiwi ilyapilibulwa ati “ukubuuka,” lyafuma kwi shiwi lya ciGriki a·naʹsta·sis, ilipilibula “ukwimya” nelyo “ukwima na kabili.” Umuntu uwabuushiwa ukufuma ku bafwa alaba no mweo na kabili nga filya fine aali ilyo ashilafwa.
Nangu ca kuti ishiwi lya kuti “ukubuuka” talisangwa mu Malembo ya ciHebere, ayo abengi beta ati Icipingo ca Kale, na ya yene amalembo yalalandapo pa kubuuka. Ku ca kumwenako, Lesa alaile abantu bakwe ukupitila muli kasesema Hosea ati: “Nkabalubula mu kuboko kwa Nshiishi; nkabapokolola ku mfwa.”
Bushe abantu bakabuukila kwi? Abantu bamo bakabuukila ku muulu mu kuteka na Kristu. (2 Abena Korinti 5:1; Ukusokolola 5:
Bushe abantu bakabuushiwa shani? Lesa alipeela Yesu amaka ya kubuusha abafwa. (Yohane 11:25) Yesu akalenga “bonse ababa mu nshiishi” ukuba no bumi kabili bonse fye bakaba filya fine baali, bakakwata ne mibele ilya ine bakwete e lyo bakalaibukisha na fyonse ifyacitike ilyo bashilafwa. (Yohane 5:
Ni bani bakabuuka? Baibolo itila “kukaba ukubuuka kwa balungama na bashalungama.” (Imilimo 24:15) Pa balungama abakabuuka paba na bantu ba citetekelo pamo nga Noa, Sara na Abrahamu. (Ukutendeka 6:9; AbaHebere 11:11; Yakobo 2:
Lelo abacita sana ifyabipa ica kuti tabafwaya na kwaluka, tabakabuuke. Abantu ababa ifi nga bafwa, ninshi capwa tabakabuuke na kabili.
Ni lilali kukaba ukubuuka? Baibolo yalilanda ukuti ukubuuka kwa bakaya ku muulu kukabako mu nshita ya kuteka kwa kwa wa Kristu, ukwatendeke mu 1914. (1 Abena Korinti 15:
Mulandu nshi tulingiile ukucetekela ukuti abafwa bakabuuka? Mu Baibolo mwaliba amalyashi ayalanda pa bantu 9 ababuukile ku bafwa ninshi na bantu bambi balemonako. (1 Ishamfumu 17:
Baibolo itila Lesa alikwata amaka ya kubuusha abafwa kabili alafwaisha ukubabuusha. Alebukisha fyonse pa bantu bonse abafwa abo akabuusha, e co akabomfya amaka yakwe ayapulamo ku kubabuusha. (Yobo 37:23; Mateo 10:30; Luka 20:
Ifyo abantu balanda pa kubuuka ifishili fya cine
Ubufi: Ukubuuka ku bafwa, kubwesesha umweo mu mubili umo wafumine.
Icishinka: Baibolo isambilisha ukuti umweo e muntu wine, te cintu icishifwa, icifuma mu mubili umuntu nga afwa. (Ukutendeka 2:7) Umuntu uwabuushiwa alapangwa cipya cipya no kuba uwa mweo na kabili, te kutila umweo ulabwelela mu mubili akwete.
Ubufi: Abantu bamo bakababuusha e lyo no kubonaula ilyo line fye.
Icishinka: Baibolo itila “abalecita ifibi bakabuukila ku bupingushi.” (Yohane 5:29) Lelo bakapingwilwa pa fyo bakacita pa numa ya kubuuka, te pa fyo bacitile ilyo bashilafwa. Yesu atile: “Abafwa bakomfwa ishiwi lya Mwana wa kwa Lesa, na bakomfwa bakaba no mweo.” (Yohane 5:25) “Abakomfwa” nelyo abakalakonka ifyo bakulasambilila pa numa ya kubuuka, amashina yabo yakalembwa mwi “buuku lya mweo.”
Ubufi: Abantu bakabuuka ne mibili ilya iine bakwete ilyo tabalafwa.
Icishinka: Umuntu nga afwa, umubili wakwe ulabola no kusanguka iloba.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn